section_heading: Ratni ciljevi JNA
paragraph_text: U siječnju 1991. godine se oglasila Politička uprava Saveznog ministarstva obrane (SSNO-Savezni sekretarijat za narodnu obranu) internim priopćenjem koje je trebalo biti imperativnim temeljem djelovanja JNA u predstojećim događajima. Najprije su, u spomenutom priopćenju, prognozirali da će SSSR nastaviti igrati ključnu ulogu na globalnoj sceni, te da su se "Sovjeti počeli pribirati". "Ni u Jugoslaviji socijalizam nije dokrajčen i bačen na koljena", objasnili su generali. Oni su odbacili mogućnost očuvanja kao konfederalne zajednice (savez suverenih država) jugoslavenske zajednice i zatražili da se JNA uključi u političke rasprave o budućnosti zemlje: